དེ་ཡང་ཀུན་གྱི་དོ་སྣང་ཆེ་བའི་ཆེད་ལས་དང་དོ་སྣང་མེད་པའི་ཆེས་ལས་ཞེས་པ་ནི་ལྟོས་བཅས་ཀྱིས་བཏགས་པ་ཞིག་སྟེ།ཀུན་གྱིས་དོ་སྣང་ཆེ་བའི་ཆེད་ལས་ཆེད་ལས་ནི་འཇོན་མི་དཀོན་པ་དེས་སྤྱི་ཚོགས་འཇོན་མིའི་ཚོང་རར་ཚུར་སྣང་བྱས་པ་རེད།ཚོང་རའི་དཔལ་འབྱོར་འཁོར་རྒྱུགས་ཀྱི་དབང་གིས་གལ་ཏེ་སྤྱི་ཚོགས་སྟེང་གི་ལས་རིགས་གང་ཞིག་ལ་འཇོན་མི་དཀོན་པ་བྱུང་ན།ལས་བསྡུ་སྡེ་ཚན་གྱིས་ཐོན་སྐྱེད་ཚོང་གཉེར་རྒྱུན་ལྡན་ལ་ཁག་ཐེག་བྱ་ཆེད་གླ་ཕོགས་མཐོན་པོ་སྤྲད་ནས་འཇོན་མི་བསྡུ་བས་ན།ཆེད་ལས་གང་གི་ཁྱབ་ཁོངས་ཀྱི་མི་སྣ་སྐད་ཅིག་མར་བྲིན་པར་གྱུར་པ་མ་ཟད།སྣང་ཚུལ་དེས་སློབ་མ་རྣམས་ཀྱིས་ཆེད་ལས་དེ་བདམས་པའི་སེམས་ཤུགས་སྐྱེད་ངེས་པས།ཀུན་གྱིས་དོ་སྣང་ཆེ་བའི་ཆེད་ལས་སུ་གྱུར་པ་དང་།དུས་ཚོད་ངེས་ཅན་འདས་པ་ན།ཆེད་ལས་དེའི་འཇོན་མི་དཀོན་པའི་སྣང་ཚུལ་རིམ་གྱི་ཐག་བཅད་དེ་ཚད་ངེས་ཅན་སྟེང་འཇོན་མི་ལྷག་མ་ཐོན་པས།ཆེད་ལས་དེའང་རིམ་གྱིས་ཕན་མེད་དུ་གྱུར་སྲིད་པ་དང་།མི་རྣམས་ཀྱིས་ཆེད་ལས་དེ་བདམས་འདོད་མེད་པར་སྤྱི་ཚོགས་ལ་དགོ་མཁོ་ཆེ་བའི་ཆེད་ལས་བདམས་པས་ནས།ཀུན་གྱིས་དོ་སྣང་བྱེད་པའི་ཆེད་ལས་གསར་པ་ཐོན་པ་ལྟ་བུའོ།།